《声声慢》
元代·袁易

宿云不卷，轻雪初销，乾坤正冱冰霜。清入萱丛，谁知春在华堂。

潘与笑观戏彩，动星文、两两辉煌。堪羡处，看春枝棣花，兰秀芝芳。

剩占人间家庆，甚兴高泉石，耳倦丝簧。见说瑶池，玉娥为剪霞裳。

神仙有缘自得，且徒教、笙鹤翱翔。聊待我，更花前、沉醉几场。

作者简介：（1262—1306）平江长洲人，字通甫。力学不求仕进。辟署石洞书院山长，不就。居吴淞具区间，筑堂名静春。聚书万卷，手自校雠。有《静春堂诗集》。